
Nach Wahrheit forschen, 

Sehčnheit lieben, 

Gutes wollen, 

Das Beste thun. 
Das ist die Bestimmung des Menschen. 


J. J. Spalding. 

L su generacije prošle, od kada su Vinkovčani sproveli 
88 do groba kapetana Relkovića, a evo prije mjesec dana 
liepo. si osvjetlali lice postavivši mu spomenik. Nu 
kao da smo svi zaboravili na drugu diku našu u 
Vinkovcih ; ta malo tko zna za umirovljenoga kapetana Stje- 
pana Schulzera Miuggenburžkoga, Nestora hrvatskih pri- 
rodopisaca, prvoga mikologa ukupne monarkije. Njegovo 
ime, istina, nije i nemože biti u domovini našoj tako popu- 
larno, kao ime slavnoga Relkovića, jer si samo pjesma može 
utrti put do najzabitnije seljačke kolibice, dočim su priro- 
dopisne znanosti mnogo manje pristupne, pače u nas 0s0- 
bito malo uvažene. Osim toga one su po naravi svojoj 
eminentno kosmopolitičke. Baš zato slovi Schulzerovo ime 


daleko preko medje Hrvatske, a doći će vrieme, kad: 


ćemo ga i mi sve to više cieniti i slaviti. Ali već je 
sada hora, da se sjetimo sedamdeset i osamgodišnjega 
starca, čije vedro i pošteno lice vjerno krasi ovu knjižicu. 


Obitelj Schulzerova poreklom je iz pruske Saske. 
Djed našega Stjepana bio je pukovnik konjaničtva u 
pruskoj vojsci, a kad je usljed rane dobivene u ratu mo- 
rao ostaviti službu, nadario ga je Fridrik Veliki kano- 
ničkom nadarbinom, te ga pridržao kod dvora. Kada je 
zatim pruski kralj iza sedamgodišnjega rata pohodio 
caricu Mariju Tereziju u Beču, omili carici pristali čo- 
vjek kraljeve svite i zato zamoli Fridrika neka joj ostavi 

Sohulzera u Beču, kamo se je ovaj zbilja preselio sa 
svojom ženom i sinom. U Beču dobije unosnu i udobnu 
službu trgovačkoga viećnika, nu radi te službe morade, 
po zahtjevu onog vremena, sva mu porodica prieći na 
katoličku vjeru. 

Tako je kasnije nadošlo, da se je Schulzer sa poro- 
dicom preselio u Hrvatsku. Stjepanov otac oženio se je 
ovdje Ankom Vizjakovom, rodjenom Zagrebčankom, od 
koje se je 19. kolovoza god. 1802. u Viduševcu prve 
banske pukovnije rodio sin Stjepan. Mladi Stjepan nije 
imao tada prilike da polazi kakovu školu; zato ga je 
sam otac brižljivo odgajao i poučavao. Nesrećom me- 
djutim umre otac, kad je Stjepanu bilo istom 15 godina. 
Kao krajišničko dhete poslali su ga kasnije u kadetsku 
školu u Olomuc, nebi li ga rodu njegovu otudjili; kao 
što su pokušali sa Preradovićem i mnogimi drugimi 
ali badava, jer sedamdeset i osamgodišnji starac, u listu 
upravljenom na mene 28. lipnja 0. g. piše: ,Kako znate, 
moje me je zvanje odvelo u tudje krugove, ali svoga 
materinskoga jezika nisam zaboravio, ja sam Hrvat.“ 

Stjepan je tri godine učio u Olomucu te je uviek 
bio medju prvimi. Nakon toga vremena dodielili su ga 
magjarskoj pješačkoj pukovn. br. 39, koja je bila smještena 
u Milanu. U ono doba medjutim iza pada Napoleona I. 
sretna Evropa nije još bila pretvorena u ogromnu kasarnu. 
i tako nije bilo prilike za brzo pomaknuće kod vojske 
kao što je danas, gdje sama Austro-Ugarska broji na 
stotine generala. Zato premda su Stjepanove zasluge 
uvjek priznavali, bio je on punih sedam godina: e. k; 
kadet, a šest godina zastavnik, dok je napokon malo po 
malo dotjerao do satnika prvoga reda. 

Jedva je polučio ovu čast, kad mu je kobni udes 
zapriečio svako dalnje promaknuće. Buknula je po noći 
vatra uz 30% R. zime, on je prirodjenom energijom  po- 
magao vatru gasiti; ali je kod toga jako nastradao, 
obumrle su mu obie ruke, te su ga uslied toga umiro- 
vili. U tako žalostnom stanju uzeo za ženu ljubeznu go- 

spoju, koja ga je njegovala, a sreća je opet htjela, da 
mu je bol na bolje krenula i malo po malo skoro sasvim 
prošla. 

God. 1849. bilo mu je u Viovčih urediti veliku 
vojničku privremenu bolnicu za potrebe južne vojske ; ali 
jedva se je mjesec dana tim bavio, opasno je obolio od 
bolničke pošaline, tako da je pravo čudo, što je ipak 
ostao u životu. Nu usljed toga morao se je poslužiti 
očalima, te je žalibog izgubio i sluh. S vremenom je 
ipak i ova nevolja ponešto na bolje okrenula, te kad se 
je god. 1851. ustrojila u slavonskom Brodu pukovnijska 
učiona, bje opet pozvan umirovljeni satnik Schulzer kao 
prokušan strukovnjak, neka ju uredi. I pokazao se je 
zaista toli vješt, da su ga opet primili u aktivnu službu, 
i povjerili mu takodjer ustrojenje vinkovačke ,krajiške 
satnijske učione“. Iza toga bio je šest godina poglavar 
vojničkih zavoda u Vinkovcih, Karaušebešu i Kamenici, 
dokle su ga usljed opetovane molbe definitivno umiro- 
vili. To je i želio, da se uzmogne pobrinuti i baviti 
odgajanjem dvijuh kćeri, koje su djevojkami postale, 
a ujedno nastaviti rad oko omiljele mikologije. 


Toliko u kratko o Sehulzeru kao vojniku. Nu kako 
je postao prirodopisac? Starac se dobro sjeća, da nije 
niti od otca, niti u olomučkoj školi nikada ni čuo rieči 
»Prirodopis“. Evo što sam  Seohulzer o tom piše: ,Bila 
je, mogu reći ironija udesa, da je moj otac, poreklom 
Prus, koga su krstili u magdeburžkoj stolnoj crkvi iz 
one iste krstionice, na kojoj se vide tragovi udaraca hr- 
vatskih sabalja od 20. svibnja god. 16831. (kad su Hrvati 
vodjeni Tilly-em grad osvojili, opljaćkali i uništili), ipak 
Gieli svoj život proveo medju Hrvati, naučio ih ljubiti 
i štovati, te se je napokon i s Hrvaticom vjenčao. Isto 
je tako, obzirom na prije navedene okolnosti, nemanje 
ironija udesa, što sam ja dospio medju prirodopisce, ime- 
nito mikologe, dočim su mi gljive bile jako ogavne još 
iz otčinske kuće, kao što su mnogim pauci, zmije i slični 

stvorovi, a to zato, jer su i momu otcu bile pečurke 
veoma mrzke. Ako pomislim na ono vrieme, kad sam se 
počeo baviti gljivami, moram se od srdea nasmijati, kako 
sam se tek najvećom opreznošću usudio uzeti pečurku u 
ruke, te kako sam si umah kod najbližnje vode pomno 
ruke oprao“. 

Bilo je to dakle ovako. G. 1831. bijaše naš Sehulzer 
zapovjednikom vojničkoga gojilišta u Velikom Varadinu. 
One su godine gljive neobično urodile, te je on sa svog 
prozora gledao, kako su svaki dan nosili na trg pune 
košare gljiva na prodaju. 

Porodila se onda u njem živa želja, da nauči r4z- 
poznavati otrovne gljive od jedatnih. Slučaj je htjeo, da 
su baš onda novine razglasile novo izdanje Trattinik-ova 
djela: ,Die essbaren Schwimme Oesterreichs“ sa 30 
bojadisanih tablica. Sehulzer si je odmah naručio knjigu, 
i dobio otisak, gdje je bilo kojekakovih tablica, pače 
dosta slika, koje nisu bile vjerno bojadisane prema na- 
ravi; ali zato je uvod iste knjige, što ga je opetovano 
i pomno pročitao, probudio u Sehulzera ljubav za miko- 
logiju. Prava je sreća, što je baš Trattinik-ovo djelo do- 
palo njegovih ruku, jer da nije bilo obširna uvoda, da 
nije bila knjiga napisana načinom svakomu pristupnim, 
da je knjiga naime sastavljena suhoparno i samo za 
strukovnjaka, bacio bi ju bio kao nerazumljivu na stranu. 

Postavši tim, što no se veli, diletantom, upotre- 
bljavao bi vrieme, što bi mu od službe preostajalo, za pro- 
učenje gljiva. Na taj način sastavio je malo po malo 
knjigu sa 300 brojeva opisa i sa Slikami gljiva. Prvo 
to djelce dospjelo je god. 1838. nekako u tudje ruke, tako 
da ga je naš Sehulzer smatrao izgubljenim. Nu zato 
počme marljivo iz nova, te je na skupštini ugarskih 
prirodoslovaca i lječnika, držanoj god. 1865. u Pečuhu, 
mogao pokazati oveći rukopis. Uslied toga bio je imenovan 
članom kr. ugarskoga družtva za prirodoznanstvo. 

Nastojanjem nekih 'prijatelja podnio je Sehulzer god. | 

| 1851. svoje djelo 6. k. ministarstvu nastave u Beču uz 
čednu molbu, neka ministarstvo prosudi, jeli vriedno ta- 
kovu radnju nastavljati; dali naime odgovara zahtjevom 
znanosti. Tadanji ministar nastave grof Leo Thun pre- 
dao je rukopis ministerijalnomu tajniku, poznatomu 
biljaru vitezu Heufler-u, koji je u sjednici 4. kolovoza 
god. 1852. z00logičko-hotaničkoga dr užtva u Beču medju 
ostalimi ovako progovorio : 

»Proučenje gliva je u mnogom sbdledi toli po- 
učno i znamenito, a to je polje u Austriji tako slabo 
obradjeno, da upravo zaslužuje svukoliku podporu svaki 
prilog, koji se njih tiče. Naglim svojim postankom i iz- 
čezavanjem, jednostavnošću nutrnjeg ustrojstva zanzimaju 
u bilinstvu malne najniže mjesto;: dočim se, sa strane 
kemije, naime svojom množinom dušika uzdižu nad bilin- 
stvo, te se približuju životinjstvu. Tajinstvenom dvospol- 
nošću kadre su, raztvarajuć tvari inih organizma, pretvo- 
riti se sad u najukusnije hranivo kao meso, sad u naj- 
ubitačniji otrov. One mogu, priprosto govoreć, neizmjer- 
nom: različnosti oblika, boje, mirisa, oponašati sve što 
samo misliti možemo, te prikazuju tako sred prirode 
po neki način posebno tamno carstvo, niklo u truležu. 
Sve ovo kadro je zanimati, ne samo prijatelja stupnju, 
prirode, nego i svakog misaonog prirodopisca u najgećem 
te ga privlačiti na nje. 

Linnć je u svojih djelih nabrojio 128 vrsti gljiva: 
dan danas (1852.) možemo računati broj poznatih nam 
vrsti na 10.000, velim deset hiljada. Uzmemo li pako u 
obzir još nepotražene dielove zemaljske površine, to neće 
biti prećerano, ako početverostručimo broj gljiva, koje 
na zemlji rastu. U obsegu njemačke flore (izim Istre i 
Lombardo-Mletačke) brojimo 4079 vrsti. 

Točnije poznavanje Njemačke neproteže se medjutim 
i na austrijske pokrajine. Od svih pokrajina Austrije 
jedina je Česka, koja je kadra zauzimati dostojno nijesto 
i to zaslugami Korde i Krombholz-a. Od drugih pokra- 

jinah poznato je veoma malo, a ti su odlomci dielomice |. 
veoma nedostatni. Većina naše države je terra incognita. 
Satnika Schulzera velika je zasluga, što je izpunio 
tako ćutljivu prazninu za Ugarsku, Hrvatsku i Slavoniju. 
Predleže izvorne slike od njegove ruke dielomice izvrstno 
ilustrovane od 1128 vrsti gljiva iz ovih zemalja, koje je on 
sakupio uz 20 godina neumornim trudom, i to 
samo od vlastite nutarnje ljubavi za iz- 
traživanje prirode, lišen malne svake književne 
pripomoći, neponukan od svoje okolice, pače i ruglu iz- 
vržen; napokon je na veoma čedan način: pposi djelo 
na: razsudbu. 
Izmedju gljiva ima. od prilike 700. novih vratih“ za 
austrijsku floru, 200 su pako sasvim nove“.*) 
| Og veoma, liskavu ocjenu podnio je ministar nad- 
vojvodi Ljudevitu, tadanjemu: zaštitniku prirodnih zna- 
nostih, koji je onda Sehulzeru poslao 400 for., da dodje 
u Beč, da si nabavi najpotrebniju literaturu, te da uz- 
mogne izraditi svoje gradivo, upotrebivši tamošnje bogate 
strukovne knjižnice. U Beču su mu svi prirodopisci bili 
na ruku, pače pomoću glasovitih prof. Fenzel-a i Unger-a 
došao je opet do prvobitnoga svoga rukopisa, za koj smo 
rekli, da ga je smatrao izgubljenim. Tim novcem nabavio 
si je Sehulzer još i sitnozor. Nu te radosti nisu dugo 
potrajale, jer: je skoro morao opet natrag k svojoj službi, 
koja ga je dapače toliko zabavljala, da je punih sedam 
godina tek: štogod izradio. Zato je, kako rekoh, jedva 
čekao, da ga definitivno odpuste od vojske. Polučiv to, 
stalno se je nastanio u ljubljenoj domovini, te je sve 
većom revnošću prionuo uz posao. Dočim se je: pako prije 
mnogo bavio iztraživanjem ugarske mikologije, bilo što: 
je u Ugarskoj morao najdulje boraviti, bilo, što je tamo 
kako ćemo kasnije viditi, ponešto i podpore dobivao, 
dade se sada izključivo na proučavanje slavonske napose 
vinkovačke mikologije. | 


*) Verhandlungen des zoologisch- "botanisehen Verein in Wien, 
Bad. IL 1852., str 86. 


Kad je Sehulzera počela zanimati mikologija, go- 


dine 1831., još se naša literatura nije stala buditi; a 


hrvatskoj prirodopisnoj knjizi i mnogo kasnije nije bilo 
niti traga. Hrvatskih prirodopisaca jedva da je dotle 
bilo. Ako su bili s ove strane Velebita, pisali bi nje- 


mački, a oni s one strane Velebita taljanski. Tko može: 


zamjeriti dakle Sehulzeru, da je pisao njemački? Tko da 
onda izdade hrvatske prirodopisne knjige? Osim toga za 


koga da je izdavao hrvatske mikologičke razprave, kad | 


mi nismo tada, kao ni danas, imali drugog mikologa do 
Sehulzera? Njegov rad je pako ipak mnogo služio na 
čast domovini našoj, što je netko makar njemačkim jezi- 
kom .cieli učeni sviet upoznao našom florom, jer se ovim 
putem može najbolje osvjetlati lice Hrvatskoj, te doka- 
zati, da i u naš ima učenjaka, pak da se iztražuju pri- 


rodni odnošaji zemlje. Pače pisac ovih redaka tako je 


duboko o tom uvjeren, da je više puta prije, i opet lani 
prigodom svečane sjednice jugoslavenske akademije. zna- 
nosti i umjetnosti, obširno razpravljao o tom pitanju i 


dokazivao, kako bi nuždno i potrebno bilo izdavati priro- 


dopisno glasilo hrvatskoga i kosmopolitičkoga značaja, 
namienjeno naime na pol hrvatskomu obćinstvu, na pol 
cielomu učenomu svietu. *) | 


Vidjeli smo evo, zašto je Scbulzer_ morao pisati 
njemački; on je za to odabrao spise zoologičko-botani- 
čkoga družtva u Beču, prvoga u * monarkiji, jednoga 
od prvih cieloga svjeta, u kojih su prirodopisci ukupne 
monarkije bez razlike narodnosti priobćivali svoje radnje. 
Prva mu je razprava ugledala svjetlo god. 1857. pošto 
je već prošlo bilo preko 25 godina, odkako se je počeo 
baviti tom strukom znanosti. Odsele neminu skoro ni- 
jedna godina, da nije priobćio ovu ili onu radnju izvadiv 


= *) Prirodopisne znanosti osobito zoologičke u obće i kod nas. 
(Rad jugoslavenske akademije znanosti i umjetnosti. Knjiga 
XXXVI. U Zagrebu 1876.) 

Jedan decenium naše zoologičke literature (1867.—1877). 
(Le. Knjiga LIL, U Zagrebu 1880). 


ju obično iz svoga velikoga rukopisa.') Drugu je razpravu 
izdao god. 1860.?), treću i četvrtu g. 1862.%+) petu g. 
1863.?); zatim od g. 1864. do god. 1868.911) mjene go 
dine po jednu ili dvie razprave. 

U nas nije nitko za to. mario; nu ako nismo mi 
mislili na Sehulzera, pazili su na njega Magjari. Na je- 
danput mjeseca svibnja g. 1868. dodjoše u Vinkovce do- 
pisujući članovi ugarske akademije znanosti prof. F, 
Hazslinzsky i župnik D. Kalehbrenner, njegovatelji mi- 
kologije, koji su po nalogu akademije imali pregledavati 
rukopis našega Schulzera, upravo u vrieme, kad.je on 
svoj materijal i rukopis peti put preraljivao. Da smi- 
jemo ovdje priobćiti razgovore našega Schulzera sa spo- 
menutimi. mikolozi, vidjelo bi se, kolika može biti se- 
bičnost nekih akademika i kako bezobrazno šarlatanstvo 
može lako začepiti usta poštenu i ozbiljnu učenjaku, pa 
to lih zato, što pravi učenjak neće se nikada poslužiti 
onim oružjem, kojim su se vikli. Služiti slični bezobraz- 
nici. 

Čestita Schulzerova. duša zabranila nam je medjutim 
Priobćiti ove i druge vanredno zanimive podatke iz nje- 
gove znanstvene biografije, koje bi kakogod komu mogle | 
biti neugodne, te bi čudnovato ilustrirale učenost nekih 
akademika. Potrebno je medjutim, da se onakovim lju- 
dem krinka skine s obraza, a doći će dan, kad će se i 
to učiniti. | 

Upravo godinu dana iza toga posjeta odkupila je 
magjarska akademija od Sehulzera za 2500 for. cieli ru- 
kopis: ,Sechw&mme und Pilze aus Ungarn und Slavonien“, 
gdje je bilo točno i savjestno opisano i naslikano do 
:1100 vrsti gljiva. Sehulzerove kćeri bile su već udate; 
nu brižljivi otac dao je ovu svotu njima za naknadni 
miraz. 

Netreba nam istom pr ipoviodati, da je Sehulzer, čim 
je ustupio svoj rukopis akademiji, nastavio marljivo ra- 


| 1, 2, 3—4, 5, 6—11, vidi popis radnja na koncu ove knjižice. 

diti, tako da danas ima nov rukopis sa svake strane 
podpuniji i savršeniji od prvoga. Naslov mu je: ,Formen 
des Pilzreiches aus Slavonien“, te ćemo o tom kasnije 
još koju progovoriti. Isto je tako nastavljao izdavanje 
pojedinih razprava u spisih mek o amenige dru- 
žtva.12- 1). | 

Što se kasnije sbilo, neka nam kaže Sehulzerov list 
od 24. kolovoza t. g.: 

»Kalchbrenner odabrao si je g. 1813., kao novo iza- 
brani član ugarske akademije znanosti, za nastupni go- 
VOT: ,,» Razvitak mikologije u Ugarskoj““, u kojem glede 
novije dobe veli: ,,Po mom mnenju ima se Sehulzer 
spomenuti na prvom mjestu,i to ne kao naš prvi 
iztraživalac gljiva, već poradi važnosti njegovog 
omašnog djela““, te nadovezuje želju, da i moja sa- 
dašnja radnja prispije-u vlastničtvo ugarske 
akademije. Ujedno izradi kod akademije izdavanje 
djela: ,Icones selectae Hymenomycetum Hungariae per 
Stephanum Scehulzer et Carolum Kalehbrenner“ i pisao 
mi je očitim veseljem: ,,, Naša su imena sada za neko- 
liko stoljeća svezana, kao što su po prilici imena Alber- 
tini-a i Sochweiniz-a““, 

Hazslinszky napokon priobći u ,Flori“ (Regensburg 
1813.). kako si ugarska akademija za znanost stiče za- 
sluga, neobziruć se pri tom niti na jezik, niti plašeć se 
troškova. Tako je odkupila Sohulzerovo veliko mikolo- 
gičko djelo, u kojem je ovaj marljivi iztraživalac sabrao 
svoja opažanja pridodav istomu rukopisu vrlo točno bo- 
Jadisane slike. 

Medjutim se je na sve ovo naglo zalanvilo Nasta 
velika promjena, onakva po prilici, kao kad se u kaza- 
lištu promieni dekoracija. Prvi je naime svezak ,,Icones“ 
i zbilja izdan god. 1813. u sjajnu izdanju na cielom 
arku; ali Sehulzerovu imenu nema osim na kori- 
cab ni traga, na svakoj tablici stoji naime samo ime 


... 12—18. vidi već spomenuti popis radnja. 

,Kalehbrenner“ natiskano. Napokon se je jasno doka- 
zalo, da su .se od one strane, od koje se najmanje 
nadah, dali u Ugarskoj svaki mogući trud, da ozlo- 
glase moje radnje sumnjičenjem. Moja mirna narav nije 
nit iz daleka sanjala 0 -uzroku ove neugodne promjene ; 
doznadoh zanj tek kasnije. Pobojali se valjda mojih 
izvanrednih obreta u Karpatih, mjesto da su ih sa 
radošću pozdravili, kao što očekivah u mojoj priprostoti. 
Zato, što sam se neumornim trudom i ljubavlju bavio 
proučavanjem gljiva, što sam sve svoje vrieme mogao 
posvetiti iztraživanju, mislili neki, da im je vlaštiti 
;nimbus u pogibelji, tim više, jer sam se vazda posto- 
jano opirao, da me tko drugi za sobom vuče. 

Nasta povorka ljutih godina, kojih se samo s tugom 
sjećam, 

Pošto se moje biće, a isto sko i moj znanstveni 
rad, osniva samo na strogoj istini, to bi meni lako bilo, 
strieliće odapete na moj glas, u koliko je to u javnost 
prodrlo, odbiti i odvratiti. Nu u Ugarskoj neimadoh 
k tomu glasila, inozemnimi nehtjedoh se poslužiti, a za 
izdavanje posebnih knjižica na obranu nisam imao sred- 
stva. Nalazeć se dakle u toli neugodnoj situaciji, poslušah 
savjet, navedeni po E. pl. Hartmann-u za slične sluča- 
jeve, t. j. radio sam tim marljivije na započetom putu, 
unapredjujuć znanost pozitivnim radom. 

Iskreno govoreć, ta moja odluka nije me stajala 
mnogo truda, jer s jedne strane veseli me mnogo više, 
da mogu znanosti od koristi biti proučavajuć domaće 
gljive, nego li da oprovrgavam podlo i ništetno sumnji- 
čenje. S druge pako strane mogao bih svojim uztukom 
znatno škoditi pred svietom znanstvenomu glasu mnogih, 
što sam nastojao izbjeći na svaki mogući način. 

Poslje rata sliedi mir. Tako se je pismena kavga, 
koli neugodna, toli bezkoristna, nakon više godina za- 
vršila tim, da sam sve oprostio“. 

Iz svega je vidjeti, da -bi magjarska slava propala, 
kad bi se vidjelo, da ima više hrvatskoga nego magjar- 

čini, zadnji svezak, dočim bi se po ustanovljenom planu, 


rovo ime izpušteno iz naslova ugarske mikologičke iko- 
nografije, nisu ipak mogli s poštenjem dalje izdavati 
liepo to djelo, jer je god. 1877. izdan četvrti i kako se: 


imalo nastaviti izdavanje uz mnogo decenija. — Četiri. 
dakle prva i zadnja svezka ,Icones selectae Hymenomy- 
cetum Hungariae “ sadržavaju dobre slike, nu nepodpun. 
opis od: 

33 vrsti porodice listićavaka (Agaricini), 

Ša »  rupičavaka (Polypor aci), | 

1 vrst roda griva (Clavaria), 

1, >,» ježaka (Hydnum), i 

1, >» pupavca (Phallus). Svega skupa dakle 
44 vrsti, što jih je Schulzer obreo; opisi su pako ne- 
podpuni, jer su ih nevaljano prikratili. 


Nelojalno postupanje magjarskih  strukovnjaka, i 
osnutak jugoslavenske akademije znanosti i umjetnosti, 
odvratilo je našega Sehulzera sasma od Ugarske. Nu bu- 
dući da nije u nas nikoga bilo, koji bi podupirao miko- 
logičko iztraživanje zemlje, poslao je 12. studenoga god. 
1813. pokrovitelju naše akademije obširan program za 
izradjivanje velike ,hrvatske mikologičke ikonografije“. 
Biskup je taj izradak poslao akademiji, a vrli naš Vu- 
kasović se je za tu stvar zauzeo bio, nu smrću Živka 
sve je zaspalo. 

Medjutim prvim rukopisom nismo sve izgubili. Sam 
bo Sehulzer veli, da se na prvom rukopisu pozna biljeg 
više manje diletantske radnje, dočim drugi daleko nad- 
kriljuje vriednost prvoga, pošto se tu razabire rad pro- 
kušana strukovnjaka. A kako da nije, pošto se je mar- 
ljivo i savjestno tim radom bavio evo skoro pol 
vieka?! Bilo kako mu drago, ipak je dobra naša sreća 
htjela, da je Sehulzer sačuvao maknulaturu prodanoga 
rukopisa, koja će za nas imati osobitu vriednost, makar 
bila bez slika, zaradi onih vrsti gljiva iz Slavonije, koje 

skoga truda, Čini se, da uzprkos tomu, što je Na 


NE 


Sehulzer nije kasnije mogao opet naći, te su zato opi- 
sane samo u prvom rukopisu. ća 

Sohulzerovo ime i radnje sve su više našle slit u 
učenom svietu, tako da su se redakcije strukovnih časopisa 
rado pobrinule, da što dobiju iz njegova pera. Zato je. 
god. 1875. poslao prvi članak austrijskomu botaničkomu 
časopisu u Beču, sliedeće godine pako i. uredničtvu: 


<»Flore“ u Reznu, te od onda do danas nije nijedne go- 


dine propustio, da ne obogati jedan i drugi časopis, kao 
što i staro naše zoologičko-botaničko družtvo u Beču sa 
slavonskimi novostmi.!9-#%) 

Sadržaj Sehulzerovih razprava nije iz knjiga sa- 
stavljen, već se osniva na vlastito opažanje, 
kao što u obće već odavna samostalno radi, i do onoga 
više drži, što očima motri; a nije čovjek kao što mnogi, 
koji često druge prepisuju. Radi. toga su Sehulzerova 
opažanja, često više nego što je njemu milo, u oprieci 
S onimi drugih knjiga. 


Budući da su mi poznate bile vrline našega Sehulzera, 
to sam željno očekivao priliku, da se š njim osobno sa- 
stanem ; ta mi se je pako nudila ove godine, kad sam 
iztraživao mlado-tercijarne sladkovodne naslage brodske 
okolice. Neću nikada zaboraviti dan 4 kolovoza, kad 
sam imao sreću, lično se spoznati sa dičnim starcem 
upravo nekoliko dana prije, nego je navršio 78. godinu. 
Neću nikada zaboraviti, kako je prije, nego smo sjeli k 
stolu, po starom običaju sa čestitom domaćicom ponaj- 
prije gorljivu molitvu tiho izmolio, a zatim ju poljubio, 
jer svačije uvjerenje štujem, a licumjerce 
mrzim iz dna duše svoje. 

Dan danas ušlo je u običaj, kad se prirodopisci prvi 
put sastanu, da odmah jedan drugoga pita: jeli, nije li 
Darvinovac. Ja u svakoga ponajprije tražim poštenjaka, te 
mi Je ni na kraj pameti bilo pitati o tom Schulzera. 


19—60 vidi popis radnja na koncu ove knjižice. 

Nu pošto sam u njega upoznao uzorno moralna i poštena 
čovjeka, probudila se je kasnije u mene radoznalost sa- 
znati, šta o tom misli; za da se još jednom uvjerim, 
da Darvinizam neizključuje ćudorednost, pače da ,,upravo 
najveći predstavnici prirodnih nauka i pozitivnog .nan- 
čnoga metoda obično su i moralni, duhom i srdcem: 
obrazovani, a često i pobožni ljudi,“*) ma koliko inače na 
njih viču licumjerci. Na moje kratko pitanje, pismom 
od 2. studenog, odgovori mi: ,Strogi Darvinovac nisam, 
nu moje dugotrajno izkustvo u carstvu gljiva: budilo je 
već davno u meni slutnju, da bi i morfologično najraz- 
ličitije gljive i to u svakom pogledu mogle stajati u 
nekom još nepoznatom savezu; drugimi riečmi, da ob- 
stoji neki vez, koji se plete po čitavom ovom velikom 
carstvu i koji spaja sve njegove česti. Govorio sam o tom 
predmetu u nekom članku regensburžke ,,Flore“, nu ni- 
jedan se strukovnjak nije odazvao momu pozivu, da bi 
mi priobćili opažanja o tom pitanju“. Tu sliedi u spo- 
menutom listu dugo razlaganje i navadjanje činjenica na 
razjasnjenje ovog pitanja; ali, budući je to odveć strukovne 
naravi, neću sve ovdje spomenuti, samo ću još navesti 
zaključak gdje mi veli: ,zatražiste od mene kratku uba- 
viest: da.li držim, da je pretvorba vrsti gljiva moguća, 
ili da li je moguće, da bi jedna vrst mogla postati od 
druge, a ja tako duljim i dosadjujem Vam, što mi blago- 
botno izvolite oprostiti. Po mom običaju naime želim 
na neki način razložiti onaj ,jest,“ što ga imam iz- 
ustiti na oba pitanja. Medjutim mogao bi još vrlo 
mnogo pisati ob ovom predmetu.“ 


Plemeniti naš mecen biskup Strossmayer već bje 
prije više godina saznao za osobne i znanstvene vrline 
našega Schulzera, zato ga je pozivao k sebi u Djakovo, 
da uzmogne pretraživati tamošnju okolicu, koja, budući bre- 
žuljasta, mora da je za mikologa zanimivija od ravnice 


.*) Istorija sveta i prirodne nauke. Pristupno predavanje Stojana 
Boškovića profesora opšte istorije u velikoj školi u Beogradu. 

vinkovačke. Sehulzer je istom koncem rujna t. g. uzeo svoj: 


rukopis i mikroskop, te je pohodio biskupa. Neka mi ne- 
piše u grieh, ako opet iz njegovog lista od 3. listopada 


priobćim vrlo zanimive podatke o tom posjetu. p Boravio | 


sam u Djakovu 1] dana. Tu me svatko, počam od Nje- 
gove Preuzvišenosti pa sve do zadnjeg sluge, obsipalo 
najtoplijim štovanjem i najnježnijom ljubeznošću, tako 


da sam, kako sam priprost, često bio upravo u neprilici, 


tim više što slabo čujem.“ 

»Moje djelo bije izloženo u dvorani na biljaru, oko 
kojeg nasta prije i poslje objeda prava stiska. Jedni se 
/čudili slikam, drugi pako tekstu; neki pako dobar go- 
“ spodar izpisa si nekoje crtice o žitnoj pliesni. Kao što 
Vam je poznato, i kao što sam napisao u predgovoru 
svoga djela, nepripisujem slikam nikakove umjetničke 
Giene, jer sam smatrao slike za ilustracije i dopunjak 
opisa, što jih držim za glavnu stvar. Nu po obrazloženih 
i suglasnih izjavah umjetnika, koji rade oko krasne dja- 
kovačke stolne crkve, naime 2 slikara i 2 kipara*), 
moram sada nolens volens i ja slike cieniti. 

Najveće slavlje slavio sam, kad je dvorski kapelan 


gosp. Cepelić, koji se osobito zanima za gljive, donio iz 


obližnje šume množinu vrsti, te je na jedanput složio 
pravu izložbu gljiva. Uzporediše onda svaku vrst sa do- 
tičnom slikom, te se svi čudjahu tolikoj sličnosti i toč- 
nosti. 

Mojim boravkom u Djakovu umnožih djelo sa 20 


. brojeva: 2 naime kao bolje poučne nove slike, 6 novih 


za ovo moje drugo djelo, napokon 12 sasvim novih vrsti, 
od kojih sam najpotrebnije naslikao i opisao pred očima 
biskupskoga dvora, dočim sam ono, što se je odgoditi 
dalo, izradio ovdje kod kuće.“ 


Dugo i obširno pripoviedanje o vladanju i dogo- 
varanju s magjarskimi mikolozi zaprema nekoliko sitno 


*) To su jamačno glasoviti slikari Seitz otac i sin, poznati 
naš kipar Donegani, četvrtoga nebih znao kazati. 

pisanih strana Sehulzerove znanstvene autobiografije na 
cielom arku, koju je on samo meni htio povjeriti. Kako 
rekoh, ta je knjiga za sada na zahtjev dičnoga starca 
zapečaćena sa sedam pečata; neka nam ne uzme za zlo, 
ako ipak navedemo rieči, kojimi svoje pripoviedanje za- 
vršuje: ,Po ovih posljednjih riečih biti će štiocu jasno, 
da moj život kao mikolog nije niti najmanje bio : posut 
ružami, nego gustim dračem i trnjem.“ Ti i slični sgo- 
djaji raztužiše našega pravednika. Nisu možda zato, što 
su mu ljudi krivo učinili, njemu, koji: nije radio i rev- 
novao nego lih ljubeći znanost; nego zato, što tako lišen 
svake podpore, nije mogao proputovati druge osobito bre- 
govite krajeve domovine naše za mikologa više zinimive 
i izdašne, nego je ostao uvjek u Vinkovcih, gdje iztra- 
žuje već preko četvrt vieka ravnu i jednoličnu okolicu, 
gdje neuspieva toliko vrsti i oblika gljiva, kao što u 
priedjelih više raznolikih. 

= Da naši čitaoci mogu poznati liepi Sehulzerov zna- 
čaj, navesti ćemo, makar nam on to zamjerio, doslovce 
rieči, kojimi završuje svoju autobiografiju, pisanu na mlado 
ljeto god. 1878. 

»Slast, koju uživa prirođopisac u svome zvanju, neda 
se nikada dosta ocieniti. Ta slast nagradjuje punom mje- 
rom toli fizičnu koli moralnu neugodnost. Revnost za 
proučavanje gljiva, koja nikada nejenja, uzko je skopčana 
s mojim bićem. Mene veseli ovdje upravo neizcrpiva 
raznolikost plemenitih oblika i ljepota boja, ondje divni 
jer nenadani i pravilni ustroj i najsitnijih čestica. Prou- 
čavajuć točno gljive ćutimo napokon i neko ublažujuće 
osvjedočenje, da se ovi krasni stvorovi broje kiki 
medju najkoristnije. 

Zaista najkoristniji! Kolike bi, zdravlje ljudi i ži- 
vine okužujuće čestice napunjavale zrak, kad nebi gljive 
trulu tvar odmah pokrile, te ju trošile i pretvorile u 
njene sastavine? A to čine najšićušnije Sphaeriaceae, 
pa i najveće klobučarke (izim pravih nametnica, koje me- 
- djutim napram ostalim sačinjavaju samo jedan rod), koje 

se sve. izključivo hrane samo trulom i trošnom tvari. 
Poznato je pako, da se mnoge životinje, od velikih pre- 
živača, pa sve do najsitnijih kukaća, hrane gljivami, pače: 
da mnoge živu jedino od njih. Netreba mi. dokazivati, 
da su tisućam ljudi u neko doba mir gljive svagdanja 
hrana. | 


Kad stupim u šumu, u kojoj vlada: BG neka 
tišina i tmasto svjetlo, u kojoj se toli divno razvija sviet 
gljiva, tada me obuzme neko osobito neopisivo čuvstvo. 
Ono se diže postupice do onoga stupnja, gdje čovjek lako 
zaboravlja nepogode života, gdje dosadni protivni utisci 
blieđe i uzmiču u zakutak, da ustupe mjesto pobožnu i 
plemenitu čuvstvu našega srdca. Ja tad pobožno molim 
bez rieči i bez izviestna smjera svojih misli. | 

Što vidimo kod mikroskopičkog iztraživanja gljiva, 
to nas mora nukati, da budemo smjerni naprama svemo- 
žnosti stvoritelja, da se divimo njegovim djelima. Jedva vi- 
dljiva gljivica, poput točke, isto je onako pravilno i pod- 
puno providjena sa svimi potrebitimi dielovi, toli za 
svoj obstanak, koli za razplod, kao i najveći stvor. Uz- 
prkos toj sićušnosti, svim je ovim dielom utisnut oče- 
vidan biljeg sklada i pravilnosti u usavršivanju. Koli lju- 
beznu njegu uživaju i ovi stvorovi #1“. 


Stara ona izreka nemo propheta in patria obistinila 
ge:je i za našega Sehulzera. Nu on se zato nije nikomu 
potužio, njemu je dovoljno ono uvjerenje, da će se već 
naši potomci sa tudjinci prepirati i njim dokazivati, da 
je ovaj ili onaj obret na polju mikologije učinio Hrvat 


već prije toliko i toliko decenija. 


Dr. Kanitz još u povjesti ugarske botanike*) g. 1865. 
veli o Sehulzeru: ,danas je on za stalno najbolji mi- 
kolog Ugarske (!) dapače ciele Austrije“. 


*  Versuch einer Geschichte der ungarischen Botanik. Hallo 
1865. | 

Sohulzer je jedan od najstarijih članova zoologičko- 
 botaničkoga druživa u Beču; te premda nije ništa pisao. 
na hrvatskom ili srbskom jeziku, to ga: je ipak god. 
1871. izabralo srbsko učeno družtvo za svoga dopisuju- 
ćega člana. | 

Kako se iz popisa njegovih radnja vidi, izdao je do 
dan danas upravo 60 razprava i članaka, koji se malom 
iznimkom svi tiču domaćih gljiva. 

Austrijski botanički časopis u Beču donio je na 
čelu broja od: mjeseca siečnja t. g. biografiju i sliku na- 
šega Sohulzera; osobito nam je drago, što je , Vienčeva“ 
slika daleko bolja. 
| Sohulzeru je posvećeno, u koliko je meni sode 
pet vrsti gljiva, naime od glasovitoga Fries-a Polyporus 
Schulzeri, od Poetsch-a Daedalea Schulzeri, od Kalch- 
brenner-a Agaricus Sehulzeri, drugi Polyporus Schulzeri, 
te indirektno Agaricus centurio. Njemu na čast prozvao 
sam novu vrst fosilnog trbonožca iz brodske okolice, koju 
sam baš ove godine obreo, t. j. Emericia Schulzeri. 


Složio sam evo ovo nekoliko nekićenih redaka, makar 
se zemlja pod nama tresla, na brzu ruku, jer mi je do 
toga stalo, da naš sviet čim prije saznade za Nestora 
hrvatskih prirodopisaca, za prvoga miko- 
loga ukupne monarkije, koji već skoro pol 
vieka neumorno radi, da upozna svietsovim 
dielom naše flore, pa bi mu se imala slaviti za- 

ista riedka petdesetgodišnjica znanstvenoga rada. Nu to 

njemu nije ni na kraj pameti; jedina mu je vruća želja, 
da mu djelo, kad bude dovršeno, t. j. onda, kad bi mu 
možebit malaksale fizične sile, te bi morao radnju osta- 
viti, ili napokon poslije njegove smrti, nedospije opet u 
tudjinstvo, nego da ga hrvatska domovina pribavi, te da 
ga prije ili poslije izdadđe na svoju čast i slavu. Pisac 
je starini dao rieč, da će sve svoje sile u to uložiti, da 
tako bude. Razveselilo ga je pako neizmjeruo, kad mu 
je kasnije isto obrekao moćni naš mecenas. 


| 
| 
| 
| 
| 
| 


Nu još jednu hrvatskomu narodu. Ako tako dugo 
nismo znali,. ni marili za tolika muža, nebi li vriedno 
i umjestno bilo, da mu sada, makar kojim načinom, iz- 
kažemo naše štovanje i zahvalnost? I da nije nesretnoga 
potresa bilo, ja nebi bio za kakav materijalni znak naše 


privrženosti, to nebi godilo srdcu i plemenitomu  zna- 


čaju zanemarenoga muža; iskreni dokaz naše ljubavi 
vriediti će njemu više nego suho zlato ili alem kamen. 
Ili ćemo istom za nekoliko decenija potražiti grob. po- 
štenog Hrvata, slavnoga učenjaka ?! 


U Zagrebu mjeseca studenoga 1880. 

POPIS RADNJA S. SCHULZERA. 


1. Systematische Aufzahlung der Schwimme Un- 
garns, Slavoniens und des Banates, welehe diese Lander 
mit anderen gemein haben. (Verhandlungen des zoolo- 


gisoh-botanischen Vereins in Wien. Bd. VII. Jabrgang 


185T7., str. 127—152.) 

2, Beitraige zur Pilzkunde. I. Ueber Ditiola. Fries. 
II. Ueber Dacryomyces stillatus Nees sen. III. Ueber 
das Selerotium von Agaricus tuberosus Bull. IV. Ueber 
Agaricus  horizontalis Bull. (Verhandlungen der k. k. 
zoovlogiseh-botanischen Gesellschaft in Wien. X. Band. 
Jahrg. 1860., str. 321—326., str. 807—810.). 

3. Mycologisehe Beobachtungen. 1. Abhingigkeit der 
Gestalt der Hymenomyceten . von ihrer_Substanz und 
diese wieder vom Standorte. I. Hymenomyceten haben 
bei hčheren Formen ein mehr besehrinktes Fruchtlager, 
als bei niedern. II]. Lebenszihigkeit und Reproductions- 
kraft von Hymenomyceten niederer Stufe. (1. 6. XI. Bd. 
Jahrg. 1862., str. 215—218). 
| 4. Myeologische Beobachtungen. IV. Cr yptosporium 
rameale Sehulzer. V. Bemerkungen iber_ verschiedene 
Pilze. (1. e. str. 195—800). 

: D. Beitrige zur Mycologie. 1. Dothidea Ribesia Fr. 
2. Aecidium P. 3. Sehizophyllum commune Fr. 4. Agc0- 
spermum  Sehulzer_ (1. 6. XIII. Bd. Jahrg. 1865., str. 
301—306). 

6. Myoologisehe Beobachtungen fiir 1864. i Die 
Gattung Stilbospora der Autoren, dann ein paar Worte 
čiber Prosthecium und Massaria des Dr. Fresenius. 2. 
Ueber den Mehlthau. 3. Sphaeria lanciformis Fr., nach 
- .Bonorden Synsphaeria. 4. Ueber Phragmidium Link. 5. 
Crinula Fries. 6. Ein neues Agyrium. 7. Xenodochus 
Ssparsus Sohulzer. 8. Meine neue Pilzgattung Mitrophora. 

9. Veber Hyphomyceten. (1. 6. XIV. Bd. Jahrg. 1864., 
str. 105 - 120). 

1. Beitrage zur Myocologie. 1. Ueber Aenderungen 

des bisherigen Systems. 2. Berichtigung einige ganz ge- 
meine oder wenigstens nicht seltene Pilze betreffend. 3. 
Unterstindige Frichte (Gonidien). 4. Secund&re Sporen. 
5. Zelliste. 6. Mycelium. 7. Apotemnoum und Stegono- 
sporium C. 8. Diagnose von Micropera und Cytispora. 
9. Die Mucorini 10. Eine Hyphelia mikroskopisch unter- 
sucht. 11. Stysanus graphicides m: 12. Splanchnonema 
Aceris m. als Beispiel auffallender Wandlung der Spo- 
renform wihrend der stufenweisen Entwicklung. 13. Se- 
cotium Thunii m. (1. 6. XV. Bd. Jahrgang 1865., str. 
183—198). 
8. Die bisher bekannten Pflanzen Slavoniens:Ein Ver- 
such von Steph. Sehulzer v. Miggenburg, Aug. Kanitz. 
und Jos. Arm. Knapp.—Fungi L. Bearbeitet von Stephan 
Sehulzer v. Miggenburg (1. 6. XVI. Bd. Jahrg. 1866., 
str. 30—65). 

9. "Mjeologische Miscellen. (1. 6. str. 191816). | 
| 10. Myoologische Miscellen. 1. Mycologisches Her- 
bar. 2. Caeoma- und Phragmidium-Sporen beisammen 
in demselben Rasehen. 3. Berichtigende Wahrnehmungen 
4. Ueber Aufstellung neuer Gattungen. 5. Einige Worte 
ber die Sphaerien des Lyciums. 6. Neben Scohi4uchen 
mit Normaler Sporenzahl auch einsporige oder gar acro- 
gene Sporen. 7. Hymenomyceten verschiedener Familien 
in naher Beziehung zu einander. 8. Ausgiebige Syno- 
nyma. 9. Berichtigungen (1. 6. XVILBd. Jahrg. 1861., 
str. 109—7130). 

11. Myoologisehe Miscellen. 1. -Bemerkungen diber 
vergchieđene mycologisehe_ Werke. 2. Sphaeria hemi- 
sphaerica Alb. et Schw. 3. Neue Standorte bekannter 
Sehwimme. (1. 6. XVIII. Bd. Jahrg. 1868., st. 331—-340). 

12. Bemerkungen iiber den Polymorphismus einiger 
Pilze. (1. 6. XIX. Bd. Jahrg. 1869., str. 389—394). 

13. Mycologisehe Beobachtuugen aus Nord-Ungarn 
im Herbste 1869. (1. 6. XX. Band. Jahrg.: 18170., str. 
'169—210). 

14. Myocologisehe Beitrige. I. Pilzean Weissbuchen- 
spinen. Podosporium Bou. (nec Schweinitz), Diplodia Fr. 
Hendersonia Berk. und Camarosporium Schulzer. III. 
Pilze an wilden Reben. IV. Pilze am Maulbeerbaum- 
zweigen. V, Pilze an Feigenzweigen. (1. 6. str. 635—658). 

15. Pilze an Quittenisten. (1. 6. XXI. Bd.  Jahrg. 

1811, str. 1217—1260). 
| 16. Myocologische Beobachtungen. (1. 6. . XXII. Bd. 
Jahrg. 1872:; str. 4C5—424). | 

17. Myeologisehe Beitrage. (1. 6. XXIV. Bd. Jahrg. 
1814., str. 289-——294). 

18. Mjoologiseher Beitrag (1. o. str. 451—452). 

19 Mycologische Beitrige (1. c. XXV. Bd. Jahrg. 
1815., str. 19—82). Opisuje neke novih vrsti gljiva, med 
kojimi Pachyderma Strossmayeri. 

20. Mycologisehe Beitrage 1. (1. 6. XXVI, Bd. Jrg. 
1876., str. 415—432). Opisuje 36 nove vrsti listićavaka 
 (Agaricini). 

21. Myoologisehe Beitrage II. (1. c. XXVII. Band. 
Jahrg. 1871., str. 91—116). Opisuje opet 32 nove forme 
listićavaka. 

22. Myoologische Beitrage. III. (1. 6. XXVIII. Bd. 
Jrg. 1878., str. 423—436). Opisuje 33 nove vrsti Aga- 
ricina, medju kojimi Coprinus Strossmayeri, Cortinarius 
Cibaliensis, Panus Cibaliensis itd. 

23. Myocologiseche Beitrage IV (1. 6. XXIX. Bd. Jrg. 
18179., str. 489—506). Ima opet 32 nova oblika Agari- 
Gina. 

24. Myoologisehe Beitrige. V. (1. 6. XXX. Bd. Jrg. 
1880). Razprava ova je sada pod tiskom, gdje opisuje 
24. nove forme gljiva. 


Sohulzerovi mnogi članci, što ih je priobćio u austrij- 
skom botaničkom časopisu Dr. Skofitz-a, u regensburžkoj 
»Flori“ Dr. Singer-a, koliko sam mogao razgledati neke 
godišnjake tih časopisa, imaju svi jednak naslov ,Myco- 
logisches“, što je svakako za citiranje nepraktično ; drugo 
mi po tom nepreostaje nego navesti godinu i broj časo- 
pisa u kom je članak sadržan, najme u: 

» Oesterreichische Botanische Zeitschrift“ : 25. članak 
god. 1875. br. 5.; 26. br. 1.; 27. br. 9.; 28. br. 10.; 
29. br. 11.; 30. god. 1876. br. 2.; 31. br. 5.; 32. br. 10.; 
33. br. 11: 34. god. 1877. br. 2.; 35. br. 5.; 36. br. 
8.; 31. br. 10.; 38. god. 1878. br. 12.; 39. g. 1879. br. 
4.i5.; 40. br. 6.; 41. br. 8.; 42. br. 10.; 43. br. 12. 
44. god. 1880. br. 2.; 45. br. 3, 4195.; 46. br. 8. 

» Flora oder allgemeine botanische Zeitung“: 47. god. 
1816. br. 3.; 48. god. 1877. br. 4.; 49. br. 17.; 50. 
br. 27.; 51. god. 1978. br. 1.; 52. br. 8.; 58. br. 13.; 
94. br. 30.; 55. br. 36.; 56. god. 1879. br. 9.; 57. br. 
25.; 58. god. 1880. br. 5. 


Napokon u ,Nčvćnytani lapok“ izdao je: 

99. članak: ,Animadversiones in celeh. et ill. Dr. 
Eliae Fries em. prof. Upsal. Hymenomycetes  Europaeos 
sive epicrisin systematis mycologici ed. II. (u broju od 
mjeseca srpnja god. 1877.) i 

60. ocjenu djela: ,,Clavis synoptica Hymenomycetum 
Europaeorum. Conjunetis studiis seripserunt M. C. Cooke 
et L. Quelet. London 1878.“ (u broju od mjeseca pro- 
sinca god. 1878.) | 

